
Par zemes ierīcības projekta uzsākšanu zemes vienībās
 Inču ielā 40 un Inču ielā 46, Stapriņos

Ādažu novada pašvaldības dome izskatīja Vārds Uzvārds (adrese, e-pasts:; turpmāk – Iesniedzējs Nr.1) un Vārds Uzvārds (adrese, e-pasts; turpmāk – Iesniedzēja Nr.2) 20.07.2026. iesniegumu (reģistrēts 22.07.2026. ar Nr. ĀNP/1-11-1/26/4329) ar lūgumu grozīt Ādažu novada domes 25.09.2025. lēmumu Nr. 388 “Par zemes ierīcības projekta uzsākšanu zemes vienībā Inču ielā 40, Stapriņos” un darba uzdevumu zemes ierīcības projekta uzsākšanai, lai sadalītu nekustamā īpašuma “Bebri” (kadastra numurs 80440030157) sastāvā esošo zemes vienību Inču ielā 40, Stapriņos, Ādažu pag., Ādažu nov., ar kadastra apzīmējumu 80440030157, un pārkārtotu robežas ar blakus esošo zemes vienība Inču ielā 46, Stapriņos, Ādažu pag., Ādažu nov. ar kadastra apzīmējumu 80440030383.
Izvērtējot ar iesniegumu saistītos apstākļus, tika konstatēts:
1. [bookmark: _Hlk144820065][bookmark: _Hlk144893635][bookmark: _Hlk144820556]Nekustamais īpašums “Bebri” ar kadastra Nr. 80440030157 ir ierakstīts Ādažu pagasta zemesgrāmatas nodalījumā Nr. 100000011513 un pieder Iesniedzējam Nr.1 un Iesniedzējai Nr.2. Īpašuma sastāvā ietilpst zemes vienība Inču ielā 40, Stapriņos, Ādažu pag., Ādažu nov., ar kadastra apzīmējumu 80440030157, 1.8 ha platībā (turpmāk – Zemes vienība Nr.1). 
2. Nekustamais īpašums ar kadastra Nr. 80440030392 ir ierakstīts Ādažu pagasta zemesgrāmatas nodalījumā Nr. 100000533930 un pieder Iesniedzējai Nr.2. Īpašuma sastāvā ietilpst zemes vienība Inču ielā 46, Stapriņos, Ādažu pag., Ādažu nov. ar kadastra apzīmējumu 80440030383 (turpmāk – Zemes vienība Nr.2).
3. Ādažu novada dome 25.09.2025. pieņēma lēmumu Nr. 388 “Par zemes ierīcības projekta uzsākšanu zemes vienībā Inču ielā 40, Stapriņos” un izdeva darba uzdevumu zemes ierīcības projekta uzsākšanai. Pēc lēmuma pieņemšanas mainījies Zemes vienības Nr.1 īpašnieks un ierosināta robežu pārkārtošana ar Zemes vienību Nr.2.
4. [bookmark: _Hlk206059871]Saskaņā ar Ādažu novada teritorijas plānojumu Zemes vienība Nr.1 atrodas Lauksaimniecības teritorijā (L), Dabas un apstādījumu teritorijā (DA), Ūdeņu teritorijā (Ū), Transporta infrastruktūras teritorijā (TR) un Polderu sateces baseinu teritorijā (TIN11) Ādažu centra poldera teritorijā, kā arī to šķērso teritorija ar īpašiem noteikumiem Perspektīvie pašvaldības ceļi un ielas (TIN72). Lauksaimniecības teritorijā atbilstoši Teritorijas izmantošanas un apbūves noteikumu 905. punktam minimālā jaunveidojamā zemes gabala platība noteikta 2500 m2, pārējās teritorijās pēc funkcionālās nepieciešamības.
5. Saskaņā ar Ādažu novada teritorijas plānojumu Zemes vienība Nr.2 atrodas Lauksaimniecības teritorijā (L) un Polderu sateces baseinu teritorijā (TIN11) Ādažu centra poldera teritorijā. Lauksaimniecības teritorijā atbilstoši Teritorijas izmantošanas un apbūves noteikumu 905. punktam minimālā jaunveidojamā zemes gabala platība noteikta 2500 m2.
6. Zemes vienībai Nr.2 zemesgrāmatas II. daļas 2. iedaļas 2.1.punktā reģistrēta atzīme - noteikts aizliegums bez Swedbank AS, reģistrācijas numurs 40003074764, rakstiskas piekrišanas nekustamu īpašumu dalīt, ieķīlāt, iznomāt, izīrēt, dāvināt, kā arī citādā veidā atsavināt un apgrūtināt ar lietu tiesībām, grozīt ķīlas priekšmeta lietošanas kārtību, ja tāda noteikta. Ādažu novada pašvaldībā ir iesniegta Swedbank AS 06.07.2026. piekrišana Nr. A08.04-03/2026/SWBL-10493 zemes ierīcības projekta izstrādei un apstiprināšanai.
7. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
8. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
9. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 12.08.2026. atzinumu, Ādažu novada pašvaldības dome
NOLEMJ:
1. Atcelt Ādažu novada domes 25.09.2025. lēmumu Nr. 388 “Par zemes ierīcības projekta uzsākšanu zemes vienībā Inču ielā 40, Stapriņos”.
2. Atļaut izstrādāt zemes ierīcības projektu zemes vienību Inču ielā 40, Stapriņos, Ādažu pagastā, Ādažu novadā ar kadastra apzīmējumu 80440030157 un Inču ielā 46, Stapriņos, Ādažu pag., Ādažu nov. ar kadastra apzīmējumu 80440030383 sadalīšanai un robežu pārkārtošanai. 
3. Apstiprināt nosacījumus zemes ierīcības projekta izstrādei (1.pielikums).
4. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
5. Pašvaldības izpilddirektora vietniecei veikt šī lēmuma izpildes kontroli.
6. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.
Pielikumā:
1. Nosacījumi zemes ierīcības projekta izstrādei uz 2 lp.
2. Zemes vienības sadalīšanas priekšlikums uz 1 lp.



Pašvaldības domes priekšsēdētājs							G. Miglāns

